קורי מונטית'

קורי אלן מייקל מונטית' (באנגלית: Cory Allan Michael Monteith; 11 במאי 1982 – 13 ביולי 2013) היה שחקן ומוזיקאי קנדי, הידוע בזכות תפקידו בתור פין הדסון בסדרת הטלוויזיה האמריקאית "Glee" (2009–2013).

ביוגרפיה
קורי מונטית' נולד בקלגרי שבאלברטה וגדל בוויקטוריה, קולומביה הבריטית. בנם הצעיר של אן מקגרגור, מעצבת פנים, וג'ו מונטית', איש צבא ששירת בחיל הרגלים של צבא קנדה. אחיו הצעיר של שון מונטית'. הוריו התגרשו כשהיה בן 7, והוא התגורר עם אמו.

בגיל 13 החל לצרוך סמים ואלכוהול, ולאחר שעבר בין 16 בתי ספר שונים, הוא נשר מהלימודים התיכוניים בגיל 16. בגיל 19 טופל במכון גמילה מאלכוהול. לאחר מכן החל לעבוד ברשת הסופרמרקטים הקמעונאית וולמארט, כרוחץ מכוניות, כנהג מונית וכנהג אוטובוס.

 קריירה 
בשנת 2004 התחיל מונטית' את קריירת המשחק שלו בתפקידים קטנים, בהופעות כשחקן אורח בפרקים בודדים של סדרות טלוויזיה שצולמו כולן בוונקובר שבקולומביה הבריטית.

משנת 2009 התפרסם בעקבות השתתפותו בתפקיד ראשי בסדרה Glee, בה גילם את פין הדסון, קפטן נבחרת פוטבול בבית ספר באוהיו, שמצטרף למקהלת בית הספר, דבר שמערער את מעמדו החברתי. במהלך הסדרה ביצע הדסון את רוב הסולואים הגבריים הראשיים. ב-2010 וב-2011 יצא לסיבובי הופעות ברחבי ארצות הברית לצד שחקני הסדרה, במופע שכלל להיטים מתוך הסדרה.

ב-2011 שיחק בסרט "מונטה קרלו", בתפקיד משנה.

בשנת 2013 הצטלם לסרטו האחרון, "McCanick", בו גילם את סימון וויקס לצד דייוויד מורס. ושיחק בקומדיה "All the Wrong Reasons" לצד קווין זגרס.

 חיים אישיים 
מונטית' התגורר בלוס אנג'לס. הוא היה במערכת יחסים רומנטית עם השחקנית והזמרת ליאה מישל, שכיכבה לצדו בסדרה "Glee". מונטית' ומישל היו מאורסים ועמדו להתחתן, מונטית' הציע לליאה ב-7 ביולי 2012 להתארס לו ותשובתה הייתה חיובית.

ב-31 במרץ 2013 נכנס לטיפול נוסף במכון גמילה מסמים, ממנו יצא ב-26 באפריל 2013. מונטית' נפטר ביולי 2013, ככל הנראה בשל נטילת מנת יתר של סמים בשילוב עם אלכוהול.

פין הדסון, הדמות שגילם קורי בתוכנית "Glee", הוזכר פעמיים בתוכנית לאחר מותו של מונטית' כמחווה לזכרו: בפרק השלישי בעונה החמישית שהוקדש כולו לפרידה ממנו ובפרק האחרון ששודר ב-20 במרץ 2015.

 פילמוגרפיה 

 קולנוע 
+שנהסרטתפקידהערות2006Bloody Maryפול צוקרמןלהאיר את השכונה (אנ')הדייט של מדיסוןיעד סופי 3חאליל2007White Noise: The Lightבחור על קטנועהנעלםג'ימיWhisperנער מתבגר2008The Boy Next Doorג'ייסון2011Wannabe Macksסטומונטה קרלואוון אנדרוזSisters & Brothersג'סטין2013All the Wrong Reasonsג'יימס אשר2014McCanickסיימון וויקס

 טלוויזיה 
+שנהסדרהתפקידהערות2004סטארגייט אטלנטיסג'יניפרק: "The Storm"2005Killer Bashדאגלס ווילאן הארטסרט טלוויזיהYoung Bladesמרסל לה רופרק: "To Heir is Human"על-טבעיגאריפרק: "Wendigo"סמולווילחבר אחווהפרק: "Thirst"Killer Instinctבובפרק: "Forget Me Not"2006Kraken: Tentacles of the Deepמייקלסרט טלוויזיה של Syfy (אנ')סודות קפואים (אנ')ליפ רינגפרק: "The Burden of Truth"סטארגייט SG-1קמרון מיטשל הצעירפרק: "200"2006–2007קייל XYצ'רלי טאנר7 פרקים2007פלאש גורדון (אנ')איאן פינליפרק: "Life Source"Hybridאהרון סקייטססרט טלוויזיה של Syfy (אנ')Kayaגאנרתפקיד ראשי; 10 פרקים2008Fear Itselfג'יימספרק: "New Year's Day"2009The Assistantsשיין בייקר2 פרקים2009–2013Gleeפין הדסוןתפקיד ראשי (עונות 1–4); 81 פרקים2011המופע של קליבלנדדיבוב; פרק: "How Do You Solve a Problem Like Roberta?"

קישורים חיצוניים




הערות שוליים

קטגוריה:שחקני קולנוע וטלוויזיה קנדים
קטגוריה:זמרים קנדים
קטגוריה:מוזיקאים קנדים
קטגוריה:זוכי פרס בחירת הנוער
קטגוריה:קנדים שנולדו ב-1982
קטגוריה:קנדים שנפטרו ב-2013